ปรับปรุงศูนย์สุนัขประเวศ กทม.จัดงบ 231ล้าน-ยกระดับให้ทันสมัยได้มาตรฐาน
นายทวีศักดิ์ เลิศประพันธ์ รองผู้ว่าฯ กทม. เปิดเผยว่า ปัจจุบันศูนย์ควบคุมและพักพิงสุนัข เขตประเวศ มีสัตว์ที่อยู่ในการดูแล รักษาพยาบาล ประมาณ 500 ตัว ซึ่งทางศูนย์ฯสามารถรองรับได้ 1,000 ตัว โดยสุนัขที่ผ่านการตรวจรักษาอาการเจ็บป่วยจนไม่ติดเชื้อและทำหมันแล้ว จะถูกส่งไปยังศูนย์พักพิงสุนัขทับทัน จ.อุทัยธานี ทั้งนี้ เนื่องจากศูนย์พักพิงสุนัขประเวศ พื้นที่ 20 ไร่ ก่อสร้างมาเป็นเวลานานกว่า 20 ปี ยังไม่มีการปรับปรุง ซึ่งในปีงบประมาณ 2561 กทม.จะพัฒนายกระดับศูนย์ควบคุมสุนัขจรจัดกรุงเทพมหานคร เขตประเวศ ให้เป็นศูนย์ควบคุมสุนัขต้นแบบ ของศูนย์ฯ 4 มุมเมือง หรือ 6 กลุ่มเขต ที่ขณะนี้ กทม.อยู่ระหว่างสำรวจหาพื้นที่จัดตั้งศูนย์พักพิงสัตว์จรจัดเพิ่มเติม,การพัฒนาศูนย์พักพิงฯประเวศครั้งนี้ กทม.จะปรับปรุงศูนย์ฯ โดยยกระดับความทันสมัย ปรับปรุงคลินิกรักษาสัตว์ที่ได้มาตรฐาน ครบวงจร และให้บริการแก่ประชาชนภายนอกที่ต้องการรับบริการทำหมันสัตว์ หรือปฐมพยาบาลสัตว์ในเบื้องต้น ปรับปรุงสภาพพื้นที่กักบริเวณสัตว์ จุดคัดกรองสัตว์ที่เป็นโรคติดต่อ ก่อนรับการรักษา โดยใช้งบประมาณ 231 ล้านบาท และในอนาคต หลังการปรับปรุงศูนย์แล้วเสร็จ กทม.จะจัดโครงการหาบ้านให้น้องหมา-น้องแมว โดยเพิ่มระบบผู้ขอรับอุปการะสัตว์เหล่านี้ ผ่านช่องทางออนไลน์ เพื่อหาคนมาอุปการะสัตว์เหล่านี้ต่อไป แต่หากไม่มีผู้อุปการะ กทม.ก็จะทำหมันสัตว์แล้วส่งต่อไปยังศูนย์ฯทับทัน.
นายทวีศักดิ์ เลิศประพันธ์ รองผู้ว่าฯ กทม. เปิดเผยว่า ปัจจุบันศูนย์ควบคุมและพักพิงสุนัข เขตประเวศ มีสัตว์ที่อยู่ในการดูแล รักษาพยาบาล ประมาณ 500 ตัว ซึ่งทางศูนย์ฯสามารถรองรับได้ 1,000 ตัว
ศูนย์พักพิงสุนัข,สุนัขจรจัด,ศูนย์ควบคุมและพักพิงสุนัข เขตประเวศ,ปรับปรุงศูนย์พักพิงสุนัข,ข่าวทั่วไป